ਮਰੀਜ਼ ਜਾਣਕਾਰੀ ਸ਼ੀਟ

ਸਨੈਪਸ਼ਾਟ ਆਬਸਟੈਟ੍ਰਿਕ ਨੈਸ਼ਨਲ ਅਨੱਸਥੈਟਿਕ ਰਿਸਰਚ ਪ੍ਰਾਜੈਕਟ SONAR-1

(**S**napshot **O**bstetric **N**ational **A**naesthetic **R**esearch)

**ਆਈਆਰਏਐੱਸ ਹਵਾਲਾ ਸੰਖਿਆ:** 265964

ਮੁੱਖ ਜਾਂਚਕਰਤਾ: Prof Ramani Moonesinghe

**ਯੂ.ਕੇ ਮੁੱਖ ਜਾਂਚਕਰਤਾ:** James O’Carroll

**ਸਥਾਨਕ ਮੁੱਖ ਜਾਂਚਕਰਤਾ**: [ਦਰਜ ਕਰੋ]

ਅਸੀਂ ਯੂਕੇ ਦੇ ਜਣੇਪਾ ਯੂਨਿਟਾਂ ਵਿੱਚ ਇੱਕ ਅਧਿਐਨ ਕਰ ਰਹੇ ਹਾਂ ਅਤੇ ਤੁਹਾਨੂੰ ਹਿੱਸਾ ਲੈਣ ਲਈ ਸੱਦਾ ਦੇਣਾ ਚਾਹੁੰਦੇ ਹਾਂ।

ਇਸ ਤੋਂ ਪਹਿਲਾਂ ਕਿ ਤੁਸੀਂ ਇਹ ਫ਼ੈਸਲਾ ਕਰੋ ਕਿ ਹਿੱਸਾ ਲੈਣਾ ਹੈ ਜਾਂ ਨਹੀਂ, ਅਸੀਂ ਤੁਹਾਨੂੰ ਦੱਸਣਾ ਚਾਹੁੰਦੇ ਹਾਂ ਕਿ ਅਧਿਐਨ ਕਿਉਂ ਕੀਤਾ ਜਾ ਰਿਹਾ ਹੈ ਅਤੇ ਇਸ ਵਿੱਚ ਤੁਹਾਡੇ ਲਈ ਕੀ ਸ਼ਾਮਲ ਹੋਵੇਗਾ। ਕਿਰਪਾ ਕਰਕੇ ਹੇਠਾਂ ਦਿੱਤੀ ਜਾਣਕਾਰੀ ਨੂੰ ਧਿਆਨ ਨਾਲ ਪੜ੍ਹਨ ਲਈ ਸਮਾਂ ਕੱਢੋ ਅਤੇ ਜੇਕਰ ਤੁਸੀਂ ਚਾਹੋ ਤਾਂ ਅਧਿਐਨ ਬਾਰੇ ਦੂਜਿਆਂ ਨਾਲ ਗੱਲ ਕਰੋ। ਜੇਕਰ ਕੁਝ ਸਪਸ਼ਟ ਨਹੀਂ ਹੈ ਜਾਂ ਜੇਕਰ ਤੁਸੀਂ ਹੋਰ ਜਾਣਕਾਰੀ ਚਾਹੁੰਦੇ ਹੋ ਤਾਂ ਕਿਰਪਾ ਕਰਕੇ ਸਾਨੂੰ ਪੁੱਛੋ।

ਅਸੀਂ ਤੁਹਾਨੂੰ ਭਰੋਸਾ ਦਿਵਾਉਣਾ ਚਾਹੁੰਦੇ ਹਾਂ ਕਿ ਤੁਹਾਡਾ ਫ਼ੈਸਲਾ ਤੁਹਾਡੀ ਜਾਂ ਤੁਹਾਡੇ ਬੱਚੇ ਦੀ ਦੇਖਭਾਲ ਨੂੰ ਪ੍ਰਭਾਵਿਤ ਨਹੀਂ ਕਰੇਗਾ।

SONAR1 ਵਿੱਚ ਸ਼ਾਮਲ ਹੋਣ ਬਾਰੇ ਵਿਚਾਰ ਕਰਨ ਲਈ ਸਮਾਂ ਕੱਢਣ ਲਈ ਤੁਹਾਡਾ ਧੰਨਵਾਦ।

**ਅਧਿਐਨ ਦਾ ਨਾਮ ਕੀ ਹੈ?**

SONAR-1 (**S**napshot **O**bstetric **N**ational **A**naesthetic **R**esearch project)

**ਮੁੱਖ ਜਾਂਚਕਰਤਾ:**

{ਸਥਾਨਕ ਪੀਆਈ ਦਰਜ ਕਰੋ}

**ਅਧਿਐਨ ਦਾ ਉਦੇਸ਼ ਕੀ ਹੈ?**

ਅਸੀਂ ਡਿਲਿਵਰੀ ਦੌਰਾਨ ਅਤੇ ਬਾਅਦ ਵਿੱਚ ਸਿਜ਼ੇਰੀਅਨ ਸੈਕਸ਼ਨ ਦੇ ਮਰੀਜ਼ਾਂ ਦੇ ਤਜਰਬਿਆਂ ਬਾਰੇ ਜਾਣਨਾ ਚਾਹੁੰਦੇ ਹਾਂ, ਖ਼ਾਸ ਕਰਕੇ ਅਨੱਸਥੀਸੀਆ ਬਾਬਤ ਉਨ੍ਹਾਂ ਦੇ ਅਨੁਭਵ ਅਤੇ 6 (+/-3 ਦਿਨ) ਹਫ਼ਤਿਆਂ ਤੱਕ ਉਨ੍ਹਾਂ ਦੀ ਰਿਕਵਰੀ ਬਾਰੇ।

**ਮੈਨੂੰ ਇਸ ਅਧਿਐਨ ਵਿੱਚ ਹਿੱਸਾ ਲੈਣ ਲਈ ਕਿਉਂ ਸੱਦਾ ਦਿੱਤਾ ਗਿਆ ਹੈ?**

ਇੱਕ ਮਰੀਜ਼ ਦੇ ਤੌਰ ‘ਤੇ ਜਿਸ ਨੇ ਆਪਣੇ ਬੱਚੇ ਨੂੰ ਇੱਕ ਭਾਗੀਦਾਰ ਜਣੇਪਾ ਯੂਨਿਟ ਵਿੱਚ ਜਨਮ ਦਿੱਤਾ ਸੀ, ਜੇਕਰ ਤੁਹਾਡਾ ਸਿਜ਼ੇਰੀਅਨ ਸੈਕਸ਼ਨ ਹੋਇਆ ਹੈ ਤਾਂ ਤੁਸੀਂ ਅਧਿਐਨ ਵਿੱਚ ਹਿੱਸਾ ਲੈਣ ਦੇ ਯੋਗ ਹੋ ਸਕਦੇ ਹੋ। ਅਸੀਂ ਤੁਹਾਨੂੰ ਇਹ ਜਾਣਕਾਰੀ ਸ਼ੀਟ ਇਹ ਦੱਸਣ ਲਈ ਦੇ ਰਹੇ ਹਾਂ ਕਿ ਅਧਿਐਨ ਵਿੱਚ ਕੀ ਸ਼ਾਮਲ ਹੈ ਅਤੇ ਜੇਕਰ ਤੁਸੀਂ ਹਿੱਸਾ ਲੈਂਦੇ ਹੋ ਤਾਂ ਕੀ ਹੋਵੇਗਾ।

**ਕੀ ਹਿੱਸਾ ਲੈਣਾ ਲਾਜ਼ਮੀ ਹੈ?**

ਨਹੀਂ, ਹਿੱਸਾ ਲੈਣਾ ਪੂਰੀ ਤਰ੍ਹਾਂ ਤੁਹਾਡੀ ਮਰਜ਼ੀ ‘ਤੇ ਅਧਾਰਿਤ ਹੈ। ਭਾਗ ਲੈਣਾ ਹੈ ਜਾਂ ਨਾ ਲੈਣਾ, ਤੁਹਾਡੀ ਮਰਜ਼ੀ ਹੈ। ਤੁਸੀਂ ਬਿਨਾਂ ਕੋਈ ਕਾਰਨ ਦੱਸੇ ਕਿਸੇ ਵੀ ਸਮੇਂ ਅਧਿਐਨ ਛੱਡ ਸਕਦੇ ਹੋ। ਤੁਹਾਡੇ ਫ਼ੈਸਲੇ ਦਾ ਤੁਹਾਨੂੰ ਮਿਲਣ ਵਾਲੀ ਦੇਖਭਾਲ 'ਤੇ ਕੋਈ ਅਸਰ ਨਹੀਂ ਪਵੇਗਾ।

**ਮੈਨੂੰ ਕੀ ਕਰਨਾ ਪਵੇਗਾ?**

1. ਸਿਜ਼ੇਰੀਅਨ ਸੈਕਸ਼ਨ ਹੋਣ ਤੋਂ ਬਾਅਦ, ਜਦੋਂ ਤੁਸੀਂ ਠੀਕ ਲੱਗੇ, ਤੁਹਾਡੇ ਕੋਲ ਕਲੀਨੀਕਲ ਜਾਂ ਖੋਜ ਟੀਮ ਦਾ ਇੱਕ ਮੈਂਬਰ ਆਵੇਗਾ ਜੋ ਤੁਹਾਡੇ ਹਰ ਸਵਾਲ ਦਾ ਜਵਾਬ ਦੇਵੇਗਾ ਅਤੇ ਤੁਹਾਡੀ ਸ਼ਮੂਲੀਅਤ ਦੀ ਪੁਸ਼ਟੀ ਕਰਨ ਲਈ ਤੁਹਾਨੂੰ ਇੱਕ ਸਹਿਮਤੀ ਫਾਰਮ ‘ਤੇ ਦਸਤਖ਼ਤ ਕਰਨ ਲਈ ਕਹੇਗਾ। ਅਜਿਹਾ ਰਿਕਵਰੀ ਵਿਭਾਗ ਵਿੱਚ ਹੋ ਸਕਦਾ ਹੈ, ਜਾਂ ਉਸ ਸਮੇਂ ਜਦੋਂ ਤੁਸੀਂ ਪੋਸਟ-ਨੇਟਲ ਵਾਰਡ ਵਿੱਚ ਚਲੇ ਜਾਂਦੇ ਹੋ, ਪਰ ਤੁਹਾਡੇ ਠੀਕ ਮਹਿਸੂਸ ਕਰਨ ਤੋਂ ਪਹਿਲਾਂ ਨਹੀਂ। ਖੋਜ ਟੀਮ ਦਾ ਇੱਕ ਮੈਂਬਰ, ਜੋ ਤੁਹਾਨੂੰ ਦੇਖਭਾਲ ਪ੍ਰਦਾਨ ਕਰਨ ਵਾਲੀ ਕਲੀਨੀਕਲ ਟੀਮ ਦਾ ਹਿੱਸਾ ਵੀ ਰਿਹਾ ਹੋਵੇ, ਤੁਹਾਡੇ ਸਵਾਲਾਂ ਦੇ ਜਵਾਬ ਦੇਣ ਲਈ ਉਪਲਬਧ ਹੋਵੇਗਾ।
2. ਫਿਰ ਅਸੀਂ ਤੁਹਾਨੂੰ ਤੁਹਾਡੀ ਪ੍ਰਕਿਰਿਆ ਬਾਰੇ ਇੱਕ ਪ੍ਰਸ਼ਨਾਵਲੀ ਭਰਨ ਲਈ ਕਹਾਂਗੇ, ਜਿਸ ਨੂੰ ਖੋਜ ਟੀਮ ਦੇ ਇੱਕ ਮੈਂਬਰ ਦੀ ਸਹਾਇਤਾ ਨਾਲ ਪੂਰਾ ਕਰਨ ਵਿੱਚ ਲਗਭਗ 10 ਮਿੰਟ ਲੱਗਣਗੇ। ਇਹ ਤੁਹਾਡੇ ਸਿਜ਼ੇਰੀਅਨ ਤੋਂ ਲਗਭਗ ਇੱਕ ਦਿਨ ਬਾਅਦ ਅਤੇ ਤੁਹਾਡੇ ਘਰ ਜਾਣ ਤੋਂ ਪਹਿਲਾਂ ਹੋਵੇਗਾ।
3. ਫਿਰ ਅਸੀਂ ਤੁਹਾਡੀ ਡਿਲਿਵਰੀ ਤੋਂ ਲਗਭਗ 6 ਹਫ਼ਤਿਆਂ (+/- 3 ਦਿਨ) ਬਾਅਦ ਤੁਹਾਨੂੰ ਫ਼ੋਨ ਕਰਾਂਗੇ ਤਾਂ ਜੋ ਹਸਪਤਾਲ ਛੱਡਣ ਤੋਂ ਬਾਅਦ ਤੁਸੀਂ ਕਿਵੇਂ ਮਹਿਸੂਸ ਕਰ ਰਹੇ ਹੋ, ਇਸ ਬਾਰੇ ਦੂਜਾ ਸਰਵੇਖਣ ਪੂਰਾ ਕੀਤਾ ਜਾ ਸਕੇ। ਇਸ ਵਿੱਚ 10 - 15 ਮਿੰਟ ਲੱਗਣਗੇ। ਅਸੀਂ ਤੁਹਾਡੇ ਨਾਲ ਵੱਧ ਤੋਂ ਵੱਧ 3 ਵਾਰ ਸੰਪਰਕ ਕਰਨ ਦੀ ਕੋਸ਼ਿਸ਼ ਕਰਾਂਗੇ ਅਤੇ ਕਾਲ ਕਰਨ ਲਈ ਢੁਕਵਾਂ ਸਮਾਂ ਮਿਲਣ ਉਪਰੰਤ, ਉਸ ਸਮੇਂ ਤੁਹਾਡੇ ਨਾਲ ਗੱਲ ਕਰਾਂਗੇ।
4. ਅਧਿਐਨ ਟੀਮ ਉਨ੍ਹਾਂ ਲੋਕਾਂ ਦੇ ਅਨੁਭਵਾਂ ਨੂੰ ਸਮਝਣਾ ਚਾਹੁੰਦੀ ਹੈ ਜਿਨ੍ਹਾਂ ਨੂੰ ਸਰਜਰੀ ਦੌਰਾਨ ਦਰਦ ਹੁੰਦਾ ਹੈ। ਅਸੀਂ ਮਰੀਜ਼ਾਂ ਨਾਲ ਇੰਟਰਵਿਊ ਕਰਕੇ ਅਜਿਹਾ ਕਰਨ ਦੀ ਯੋਜਨਾ ਬਣਾ ਰਹੇ ਹਾਂ। ਜੇਕਰ ਤੁਸੀਂ ਇਸ ਵਿਕਲਪਿਕ ਪ੍ਰਕਿਰਿਆ ਵਿੱਚ ਹਿੱਸਾ ਲੈਣਾ ਚਾਹੁੰਦੇ ਹੋ, ਤਾਂ ਅਸੀਂ ਤੁਹਾਡੇ ਨਾਲ ਈਮੇਲ ਰਾਹੀਂ ਸੰਪਰਕ ਕਰਾਂਗੇ। ਤੁਹਾਡੀ ਸੰਪਰਕ ਜਾਣਕਾਰੀ ਹਸਪਤਾਲ ਤੋਂ ਬਾਹਰ ਨਹੀਂ ਜਾਵੇਗੀ ਅਤੇ ਇਹ ਜਾਣਕਾਰੀ ਦੇਣਾ ਪੂਰੀ ਤਰ੍ਹਾਂ ਵਿਕਲਪਿਕ ਹੈ।

**ਭਾਗ ਲੈਣ ਦੇ ਸੰਭਾਵੀ ਨੁਕਸਾਨ ਅਤੇ ਖ਼ਤਰੇ ਕੀ ਹਨ?**

ਸਾਨੂੰ ਨਹੀਂ ਲੱਗਦਾ ਕਿ ਹਿੱਸਾ ਲੈਣ ਦੇ ਕੋਈ ਨੁਕਸਾਨ ਜਾਂ ਖ਼ਤਰੇ ਹਨ। ਇਹ ਪ੍ਰਸ਼ਨਾਵਲੀ ਮਰੀਜ਼ਾਂ ਦੇ ਸਹਿਯੋਗ ਨਾਲ ਕੰਮ ਕਰਨ ਵਾਲੇ ਖੋਜਕਰਤਾਵਾਂ ਦੁਆਰਾ ਤਿਆਰ ਕੀਤੀ ਗਈ ਹੈ ਅਤੇ ਇਸ ਨੂੰ ਹੋਰ ਖੋਜ ਅਧਿਐਨਾਂ ਵਿੱਚ ਵਰਤਿਆ ਗਿਆ ਹੈ, ਜਿਸ ਦੌਰਾਨ ਕੋਈ ਨੁਕਸਾਨ/ਖ਼ਤਰਾ ਰਿਪੋਰਟ ਨਹੀਂ ਹੋਇਆ। ਇਸ ਗੱਲ ਦੀ ਥੋੜ੍ਹੀ ਜਿਹੀ ਸੰਭਾਵਨਾ ਹੈ ਕਿ ਪ੍ਰਸ਼ਨਾਵਲੀ ਦਾ ਜਵਾਬ ਦਿੰਦਿਆਂ ਤੁਸੀਂ ਤੁਹਾਨੂੰ ਲੱਗੇ ਅਨੱਸਥੀਸੀਆ ਜਾਂ ਆਪਣੀ ਰਿਕਵਰੀ ਬਾਰੇ ਚਿੰਤਾ ਜਾਂ ਪਰੇਸ਼ਾਨੀ ਮਹਿਸੂਸ ਕਰੋ। ਜੇਕਰ ਤੁਹਾਡੇ ਮਨ ਵਿੱਚ ਕੋਈ ਸਵਾਲ ਜਾਂ ਚਿੰਤਾ ਹੈ, ਤਾਂ ਤੁਹਾਨੂੰ ਖੋਜ ਟੀਮ ਦੇ ਮੈਂਬਰ ਨਾਲ ਉਸ ਬਾਬਤ ਚਰਚਾ ਕਰਨ ਦਾ ਮੌਕਾ ਮਿਲੇਗਾ।

6-ਹਫ਼ਤੇ ਬਾਅਦ ਵਾਲੀ ਟੈਲੀਫ਼ੋਨ ਕਾਲ ‘ਤੇ ਪੁੱਛੇ ਗਏ ਕੁਝ ਪ੍ਰਸ਼ਨ ਤੁਹਾਡੇ ਮੌਜੂਦਾ ਮਿਜ਼ਾਜ ਬਾਰੇ ਹੋਣਗੇ। ਇਸ ਕਾਲ ਵਿੱਚ, ਅਸੀਂ ਚਿੰਤਾ, ਡਿਪਰੈਸ਼ਨ ਅਤੇ ਪੋਸਟ-ਟਰਾਮੈਟਿਕ ਤਣਾਅ ਦੀ ਜਾਂਚ ਕਰਨ ਲਈ ਪ੍ਰਸ਼ਨਾਵਲੀ ਦੀ ਵਰਤੋਂ ਕਰਾਂਗੇ, ਜੇਕਰ ਪ੍ਰਸ਼ਨਾਵਲੀ ਦੇ ਸਕੋਰ ਦੱਸਦੇ ਹਨ ਕਿ ਤੁਹਾਨੂੰ ਕੁੱਝ ਵਿਸ਼ੇਸ਼ ਲੱਛਣ ਹੋ ਸਕਦੇ ਹਨ, ਤਾਂ ਅਸੀਂ ਤੁਹਾਨੂੰ ਉਸ ਸਮੇਂ ਦੱਸਾਂਗੇ, ਅਤੇ ਜੇਕਰ ਤੁਹਾਨੂੰ ਲੱਗਦਾ ਹੈ ਕਿ ਲੱਛਣਾਂ ਦਾ ਨਿਦਾਨ ਸਹੀ ਹੈ ਤਾਂ ਅਸੀਂ ਤੁਹਾਨੂੰ ਆਪਣੇ ਜੀਪੀ ਨੂੰ ਮਿਲਣ ਲਈ ਉਤਸ਼ਾਹਿਤ ਕਰਾਂਗੇ। ਅਸੀਂ ਤੁਹਾਨੂੰ ਵੀ ਲਿਖਾਂਗੇ ਅਤੇ ਤੁਹਾਡੇ ਜੀਪੀ ਨੂੰ ਵੀ, ਤਾਂ ਜੋ ਉਨ੍ਹਾਂ ਨੂੰ ਪਤਾ ਲੱਗ ਸਕੇ। ਤੁਹਾਨੂੰ ਭੇਜੇ ਪੱਤਰ ਵਿੱਚ ਤੁਹਾਡੇ ਲਈ ਉਪਲਬਧ ਸਰੋਤਾਂ ਅਤੇ ਸਹਾਇਤਾ ਸਮੂਹਾਂ ਦੀ ਜਾਣਕਾਰੀ ਸ਼ਾਮਲ ਹੋਵੇਗੀ, ਜੋ ਮੁਮਕਿਨ ਹੈ ਕਿ ਤੁਹਾਨੂੰ ਫ਼ਾਇਦੇਮੰਦ ਲੱਗੇ।

**ਭਾਗ ਲੈਣ ਦੇ ਸੰਭਾਵੀ ਲਾਭ ਕੀ ਹਨ?**

ਮੁਮਕਿਨ ਹੈ ਕਿ ਇਸ ਅਧਿਐਨ ਨਾਲ ਤੁਹਾਨੂੰ ਸਿੱਧੇ ਤੌਰ ‘ਤੇ ਕੋਈ ਲਾਭ ਮਿਲੇ। ਸਾਡਾ ਉਦੇਸ਼ ਡਿਲਿਵਰੀ ਅਤੇ ਰਿਕਵਰੀ ਦੇ ਤਜਰਬਿਆਂ ਨੂੰ ਸਮਝਣਾ ਹੈ ਤਾਂ ਜੋ ਭਵਿੱਖ ਵਿੱਚ ਇਹ ਪ੍ਰਕਿਰਿਆ ਲੋਕਾਂ ਲਈ ਬਿਹਤਰ ਬਣਾਉਣ ਦੀ ਕੋਸ਼ਿਸ਼ ਕੀਤੀ ਜਾ ਸਕੇ। ਅਸੀਂ ਤੁਹਾਨੂੰ ਤੁਹਾਡੀ ਸਿਹਤ ਅਤੇ ਤੰਦਰੁਸਤੀ ਬਾਰੇ ਸਵਾਲ ਪੁੱਛਾਂਗੇ, ਜੋ ਕੁੱਝ ਸਮੱਸਿਆਵਾਂ ਉਜਾਗਰ ਕਰ ਸਕਦੇ ਹਨ, ਜਿਨ੍ਹਾਂ ਬਾਰੇ ਅਸੀਂ ਤੁਹਾਨੂੰ ਅਤੇ ਤੁਹਾਡੀ ਸਿਹਤ ਸੰਭਾਲ ਟੀਮ ਨੂੰ ਸੂਚਿਤ ਕਰ ਸਕਦੇ ਹਾਂ।

**ਪ੍ਰਸ਼ਨਾਵਲੀ ਵਿੱਚ ਮੇਰੇ ਵੱਲੋਂ ਦਿੱਤੇ ਗਏ ਜਵਾਬਾਂ ਦਾ ਕੀ ਹੋਵੇਗਾ?**

ਸਥਾਨਕ ਅਧਿਐਨ ਟੀਮ ਪੇਪਰ ਪ੍ਰਸ਼ਨਾਵਲੀ ਤੋਂ ਤੁਹਾਡੇ ਜਵਾਬਾਂ ਨੂੰ ਇੱਕ ਸੁਰੱਖਿਅਤ ਡਾਟਾਬੇਸ ਵਿੱਚ ਟ੍ਰਾਂਸਫਰ ਕਰੇਗੀ। ਸਾਰੀਆਂ ਪੇਪਰ ਪ੍ਰਸ਼ਨਾਵਲੀਆਂ ਖੋਜ ਸਾਈਟ ‘ਤੇ ਇੱਕ ਸੁਰੱਖਿਅਤ ਸਥਾਨ ‘ਤੇ ਰੱਖੀਆਂ ਜਾਣਗੀਆਂ ਜਿਸ ਤੱਕ ਦੀ ਪਹੁੰਚ ਕੇਵਲ ਖੋਜ ਟੀਮ ਕੋਲ ਹੀ ਹੋਵੇਗੀ, ਅਧਿਐਨ ਖ਼ਤਮ ਹੋਣ ਤੋਂ ਬਾਅਦ ਇਨ੍ਹਾਂ ਨੂੰ ਨਸ਼ਟ ਕਰ ਦਿੱਤਾ ਜਾਵੇਗਾ। (ਅਜਿਹਾ 3 ਮਹੀਨੇ ਬਾਅਦ ਹੋਣ ਦੀ ਸੰਭਾਵਨਾ ਹੈ, ਸਾਰਾ ਡਾਟਾ ਇਕੱਠਾ ਹੋ ਜਾਣ ਤੋਂ ਬਾਅਦ)। ਡਾਟਾਬੇਸ ਵਿੱਚ ਤੁਹਾਡੀ ਕੋਈ ਵੀ ਨਿੱਜੀ ਜਾਣਕਾਰੀ ਨਹੀਂ ਹੋਵੇਗੀ ਅਤੇ ਇਸ ਤੱਕ ਦੀ ਪਹੁੰਚ ਕੇਵਲ ਡਾਟਾ ਦਾ ਵਿਸ਼ਲੇਸ਼ਣ ਕਰਨ ਵਾਲੀ ਖੋਜ ਟੀਮ ਕੋਲ ਹੀ ਹੋਵੇਗੀ। ਡਾਟਾਬੇਸ ਤੋਂ ਤੁਹਾਡੀ ਪਛਾਣ ਕਰਨਾ ਸੰਭਵ ਨਹੀਂ ਹੋਵੇਗਾ।

ਤੁਹਾਡੀ ਕਿਸੇ ਵੀ ਤਰ੍ਹਾਂ ਵੀ ਨਿੱਜੀ ਜਾਣਕਾਰੀ ਜਿਵੇਂ ਕਿ ਨਾਮ, ਜਨਮ ਮਿਤੀ ਜਾਂ ਪਛਾਣ ਸੰਖਿਆ ਤੁਹਾਡੇ ਸਥਾਨਕ ਹਸਪਤਾਲ ਤੋਂ ਇਲੈੱਕਟ੍ਰਾਨਿਕ ਜਾਂ ਕਾਗ਼ਜ਼ ‘ਤੇ ਟ੍ਰਾਂਸਫਰ ਨਹੀਂ ਕੀਤੀ ਜਾਵੇਗੀ। ਪੂਰੇ ਯੂਕੇ ਹਸਪਤਾਲਾਂ ਵਿੱਚੋਂ ਪ੍ਰਾਪਤ ਗੁਮਨਾਮ ਜਵਾਬਾਂ ਦਾ ਵਿਸ਼ਲੇਸ਼ਣ ਯੂਨੀਵਰਸਿਟੀ ਕਾਲਜ ਲੰਦਨ (ਯੂਸੀਐੱਲ) ਵਿਖੇ ਸਥਿਤ ਖੋਜਕਰਤਾਵਾਂ ਦੀ ਇੱਕ ਟੀਮ ਕਰੇਗੀ।

**ਅਸੀਂ ਤੁਹਾਡੇ ਨਾਲ ਸਬੰਧਿਤ ਜਾਣਕਾਰੀ ਦੀ ਵਰਤੋਂ ਕਿਵੇਂ ਕਰਾਂਗੇ?**

ਸਥਾਨਕ ਅਧਿਐਨ ਟੀਮ ਤੁਹਾਡੀ ਡਿਲਿਵਰੀ ਤੋਂ 6 ਹਫ਼ਤਿਆਂ ਬਾਅਦ ਤੁਹਾਡੇ ਨਾਲ ਸੰਪਰਕ ਕਰਨ ਲਈ ਇਕੱਠੀ ਕੀਤੀ ਗਈ ਨਿੱਜੀ ਜਾਣਕਾਰੀ ਦੀ ਵਰਤੋਂ ਕਰੇਗੀ, ਜਿਵੇਂ ਕਿ ਤੁਹਾਡਾ ਫ਼ੋਨ ਨੰਬਰ ਜਾਂ ਈਮੇਲ ਪਤਾ। ਅਸੀਂ ਡਿਲਿਵਰੀ ਦਾ ਸਮਾਂ, ਤੁਹਾਡੀ ਹਸਪਤਾਲ ਸੰਖਿਆ ਅਤੇ ਨਾਮ ਰਿਕਾਰਡ ਕਰਾਂਗੇ। ਇਹ ਜਾਣਕਾਰੀ ਹਸਪਤਾਲ ਦੇ ਰਿਕਾਰਡਾਂ ਦੀ ਵਰਤੋਂ ਕਰਕੇ ਇਕੱਠੀ ਕੀਤੀ ਜਾਵੇਗੀ। ਇਹ ਜਾਣਕਾਰੀ ਇੱਕ ਸੁਰੱਖਿਅਤ ਸਥਾਨ ‘ਤੇ ਮੌਜੂਦ ਰਹੇਗੀ, ਜਿਸ ਤੱਕ ਕੇਵਲ ਖੋਜ ਟੀਮ ਦੇ ਮੈਂਬਰਾਂ ਹੀ ਪਹੁੰਚ ਕਰ ਸਕਦੇ ਹਨ। ਤੁਹਾਡੇ ਨਾਮ ਅਤੇ ਸੰਪਰਕ ਜਾਣਕਾਰੀ ਤੱਕ ਦੀ ਪਹੁੰਚ ਸਿਰਫ਼ ਸਥਾਨਕ ਖੋਜ ਟੀਮ ਕੋਲ ਹੀ ਹੋਵੇਗੀ।

ਲੋਕ ਇਸ ਜਾਣਕਾਰੀ ਦੀ ਵਰਤੋਂ ਖੋਜ ਕਰਨ ਲਈ ਜਾਂ ਤੁਹਾਡੇ ਰਿਕਾਰਡਾਂ ਦੀ ਜਾਂਚ ਕਰਨ ਲਈ ਕਰਨਗੇ ਤਾਂ ਜੋ ਇਹ ਯਕੀਨੀ ਬਣਾਇਆ ਜਾ ਸਕੇ ਕਿ ਖੋਜ ਸਹੀ ਢੰਗ ਨਾਲ ਕੀਤੀ ਜਾ ਰਹੀ ਹੈ ਜਾਂ ਨਹੀਂ। ਜਿਨ੍ਹਾਂ ਲੋਕਾਂ ਨੂੰ ਇਹ ਜਾਣਨ ਦੀ ਜ਼ਰੂਰਤ ਨਹੀਂ ਹੈ ਕਿ ਤੁਸੀਂ ਕੌਣ ਹੋ, ਉਹ ਤੁਹਾਡਾ ਨਾਮ ਜਾਂ ਸੰਪਰਕ ਜਾਣਕਾਰੀ ਨਹੀਂ ਦੇਖ ਸਕਣਗੇ। ਤੁਹਾਡੇ ਡਾਟਾ ਵਿੱਚ ਇਸ ਦੀ ਬਜਾਏ ਇੱਕ ਕੋਡ ਨੰਬਰ ਹੋਵੇਗਾ। ਅਸੀਂ ਤੁਹਾਡੇ ਨਾਲ ਸਬੰਧਿਤ ਸਾਰੀ ਜਾਣਕਾਰੀ ਸੁਰੱਖਿਅਤ ਰੱਖਾਂਗੇ।

ਸਾਡੇ ਵੱਲੋਂ ਅਧਿਐਨ ਡਾਟਾ ਸੰਗ੍ਰਹਿ ਪੂਰਾ ਕਰ ਲੈਣ ਤੋਂ ਬਾਅਦ ਅਸੀਂ ਸਾਰੀਆਂ ਪ੍ਰਸ਼ਨਾਵਲੀਆਂ ਨੂੰ ਨਸ਼ਟ ਕਰ ਦੇਵਾਂਗੇ। ਅਸੀਂ ਡਾਟਾਬੇਸ ਵਿੱਚ ਕੁਝ ਅਗਿਆਤ ਡਾਟਾ ਰੱਖਾਂਗੇ ਤਾਂ ਜੋ ਅਸੀਂ ਨਤੀਜਿਆਂ ਦੀ ਜਾਂਚ ਕਰ ਸਕੀਏ। ਡਾਟਾਬੇਸ ਨੂੰ 10 ਸਾਲਾਂ ਬਾਅਦ ਸੁਰੱਖਿਅਤ ਢੰਗ ਨਾਲ ਨਸ਼ਟ ਕਰ ਦਿੱਤਾ ਜਾਵੇਗਾ।

**ਤੁਹਾਡੀ ਜਾਣਕਾਰੀ ਦੀ ਵਰਤੋਂ ਕਿਵੇਂ ਕੀਤੀ ਜਾਵੇ ਇਸ ਬਾਰੇ ਤੁਹਾਡੇ ਕੋਲ ਕੀ ਵਿਕਲਪ ਹਨ?**

ਤੁਸੀਂ ਕਿਸੇ ਵੀ ਸਮੇਂ ਅਧਿਐਨ ਵਿੱਚ ਭਾਗ ਲੈਣ ਤੋਂ ਮਨ੍ਹਾ ਕਰ ਸਕਦੇ ਹੋ, ਬਿਨਾਂ ਕੋਈ ਕਾਰਨ ਦੱਸੇ, ਪਰ ਅਸੀਂ ਪਹਿਲਾਂ ਤੋਂ ਇਕੱਠੀ ਕੀਤੀ ਜਾਣਕਾਰੀ ਨੂੰ ਆਪਣੇ ਕੋਲ ਰੱਖ ਸਕਦੇ ਹਾਂ।  ਖੋਜ ਨੂੰ ਭਰੋਸੇਯੋਗ ਬਣਾਉਣ ਲਈ ਅਸੀਂ ਤੁਹਾਡੇ ਰਿਕਾਰਡਾਂ ਨੂੰ ਖ਼ਾਸ ਤਰੀਕੇ ਪ੍ਰਬੰਧਿਤ ਕਰਾਂਗੇ। ਇਸ ਦਾ ਮਤਲਬ ਹੈ ਕਿ ਅਸੀਂ ਤੁਹਾਨੂੰ ਤੁਹਾਡੇ ਬਾਰੇ ਸਾਡੇ ਕੋਲ ਮੌਜੂਦ ਡਾਟਾ ਨੂੰ ਦੇਖਣ ਜਾਂ ਬਦਲਣ ਨਹੀਂ ਦੇਵਾਂਗੇ।

ਜੇਕਰ ਤੁਹਾਨੂੰ ਹੋਰ ਜਾਣਕਾਰੀ ਚਾਹੀਦੀ ਹੈ, ਤਾਂ ਜੇ ਤੁਸੀਂ ਚਾਹੋ, ਤਾਂ ਤੁਸੀਂ ਯੂਸੀਐੱਲ ਡਾਟਾ ਪ੍ਰੋਟੈਕਸ਼ਨ ਟੀਮ ਨਾਲ  [data-protection@ucl.ac.uk](mailto:data-protection@ucl.ac.uk) ‘ਤੇ ਸੰਪਰਕ ਕਰ ਸਕਦੇ ਹੋ।

**ਅਧਿਐਨ ਦੇ ਨਤੀਜਿਆਂ ਦਾ ਕੀ ਹੋਵੇਗਾ?**

ਡਾਟਾ ਨੂੰ ਅਕਾਦਮਿਕ ਡਿਗਰੀ ਥੀਸਿਸ ਦੇ ਇੱਕ ਹਿੱਸੇ ਵਜੋਂ ਵਰਤਿਆ ਜਾਵੇਗਾ। ਸਾਡਾ ਇਰਾਦਾ ਅਕਾਦਮਿਕ ਪ੍ਰਕਾਸ਼ਨ ਲਈ ਅਧਿਐਨ ਦੀਆਂ ਮੌਖਿਕ ਅਤੇ ਲਿਖਤੀ ਦੋਵੇਂ ਰਿਪੋਰਟਾਂ ਤਿਆਰ ਕਰਨ ਦਾ ਵੀ ਹੈ। ਕੋਈ ਵੀ ਅਜਿਹਾ ਹਵਾਲਾ ਨਹੀਂ ਦਿੱਤਾ ਜਾਵੇਗਾ ਜੋ ਤੁਹਾਨੂੰ ਅਧਿਐਨ ਨਾਲ ਨਿੱਜੀ ਤੌਰ ‘ਤੇ ਜੋੜ ਸਕਦਾ ਹੈ। ਫੰਡਰ ਅਤੇ ਸਪਾਂਸਰ ਨੂੰ ਉਨ੍ਹਾਂ ਦੀਆਂ ਵੈੱਬਸਾਈਟਾਂ ‘ਤੇ ਪ੍ਰਕਾਸ਼ਿਤ ਕਰਨ ਲਈ, ਪ੍ਰੈੱਸ ਰਿਲੀਜ਼ ਦੇ ਰੂਪ ਵਿੱਚ ਇੱਕ ਸਾਰ ਪ੍ਰਦਾਨ ਕੀਤਾ ਜਾਵੇਗਾ, ਜਿਸ ਨੂੰ ਤੁਸੀਂ ਵੀ ਵੇਖ ਸਕੋਗੇ, ਜੇਕਰ ਤੁਸੀਂ ਚਾਹੋ। ਜੇ ਤੁਸੀਂ ਚਾਹੁੰਦੇ ਹੋ, ਤਾਂ ਤੁਸੀਂ ਇਹਨਾਂ ਨਤੀਜਿਆਂ ਦੀ ਇੱਕ ਕਾਪੀ ਈਮੇਲ ਰਾਹੀਂ ਵੀ ਪ੍ਰਾਪਤ ਕਰ ਸਕਦੇ ਹੋ।

**ਅਧਿਐਨ ਨੂੰ ਫੰਡ ਕੌਣ ਦੇ ਰਿਹਾ ਹੈ ਅਤੇ ਇਸ ਦਾ ਪ੍ਰਬੰਧ ਕੌਣ ਕਰ ਰਿਹਾ ਹੈ?**

ਇਸ ਅਧਿਐਨ ਨੂੰ ਆਬਸਟੈਟ੍ਰਿਕ ਅਨੱਸਥੀਸਟਿਸਟ ਐਸੋਸੀਏਸ਼ਨ ਅਤੇ ਨੈਸ਼ਨਲ ਇੰਸਟੀਚਿਊਟ ਫ਼ਾਰ ਹੈਲਥ ਰਿਸਰਚ ਦੇ ਸੈਂਟਰਲ ਲੰਡਨ ਪੇਸ਼ੈਂਟ ਸੇਫ਼ਟੀ ਰਿਸਰਚ ਕੋਲਾਬੋਰੇਸ਼ਨ ਵੱਲੋਂ ਫੰਡ ਕੀਤਾ ਜਾ ਰਿਹਾ ਹੈ। ਖੋਜਕਰਤਾ, ਜਿਨ੍ਹਾਂ ਨੇ ਇਸ ਨੂੰ ਆਯੋਜਿਤ ਕੀਤਾ ਹੈ, ਉਨ੍ਹਾਂ ਦੇ ਨਾਮ ਇਸ ਪਰਚੇ ਉੱਤੇ ਦਰਜ ਹਨ।

**ਅਧਿਐਨ ਦਾ ਸਪਾਂਸਰ ਕੌਣ ਹੈ?**

ਇਹ ਅਧਿਐਨ ਯੂਨੀਵਰਸਿਟੀ ਕਾਲਜ ਲੰਡਨ ਹਸਪਤਾਲਾਂ ਦੁਆਰਾ ਸਪਾਂਸਰ ਕੀਤਾ ਗਿਆ ਹੈ।

**ਅਧਿਐਨ ਦੀ ਸਮੀਖਿਆ ਕਿਸ ਨੇ ਕੀਤੀ ਹੈ?**

ਐੱਨਐੱਚਐੱਸ ਵਿੱਚ ਪੂਰੀ ਖੋਜ ਦੀ ਜਾਂਚ ਇੱਕ ਖੋਜ ਨੈਤਿਕਤਾ ਕਮੇਟੀ ਦੁਆਰਾ ਕੀਤੀ ਜਾਂਦੀ ਹੈ, ਜੋ ਇੱਕ ਸੁਤੰਤਰ ਸਮੂਹ ਹੈ, ਜਿਸ ਦਾ ਕੰਮ ਤੁਹਾਡੀ ਸੁਰੱਖਿਆ, ਅਧਿਕਾਰਾਂ, ਤੰਦਰੁਸਤੀ ਅਤੇ ਕਿਰਦਾਰ ਦੀ ਰੱਖਿਆ ਕਰਨਾ ਹੈ।

**ਤੁਹਾਡੀ ਜਾਣਕਾਰੀ ਦੀ ਵਰਤੋਂ ਕਿਵੇਂ ਕੀਤੀ ਜਾਂਦੀ ਹੈ, ਇਸ ਬਾਰੇ ਤੁਸੀਂ ਹੋਰ ਜਾਣਕਾਰੀ ਕਿੱਥੋਂ ਪ੍ਰਾਪਤ ਕਰ ਸਕਦੇ ਹੋ?**

ਅਸੀਂ ਤੁਹਾਡੀ ਜਾਣਕਾਰੀ ਦੀ ਵਰਤੋਂ ਕਿਵੇਂ ਕਰਦੇ ਹਾਂ, ਇਸ ਬਾਰੇ ਤੁਸੀਂ ਵਧੇਰੇ ਜਾਣਕਾਰੀ:

* [Www.hra.nhs.uk/information-about-patients/](https://www.hra.nhs.uk/information-about-patients/) ‘ਤੇ ਜਾ ਕੇ ਪ੍ਰਾਪਤ ਕਰ ਸਕਦੇ ਹੋ,
* ਖੋਜ ਟੀਮ ਦੇ ਇੱਕ ਮੈਂਬਰ ਤੋਂ ਪੁੱਛ ਕੇ

**ਕਿਸੇ ਸਮੱਸਿਆ ਦੇ ਮਾਮਲੇ ਵਿੱਚ ਜਾਂ ਕਿਸੇ ਸ਼ਿਕਾਇਤ ਦੇ ਮਾਮਲੇ ਵਿੱਚ ਮੈਂ ਕੀ ਕਰਾਂ?**

* ਜੇਕਰ ਤੁਸੀਂ ਕੋਈ ਸ਼ਿਕਾਇਤ ਕਰਨਾ ਚਾਹੁੰਦੇ ਹੋ ਜਾਂ ਤੁਹਾਡੇ ਮਨ ਵਿੱਚ ਖੋਜ ਬਾਬਤ ਤੁਹਾਡੇ ਨਾਲ ਕੀਤੇ ਗਏ ਸੰਪਰਕ ਜਾਂ ਸਲੂਕ ਬਾਰੇ ਕੋਈ ਚਿੰਤਾ ਹੈ, ਤਾਂ ਰਾਸ਼ਟਰੀ ਸਿਹਤ ਸੇਵਾ ਜਾਂ ਯੂਸੀਐੱਲ ਸ਼ਿਕਾਇਤ ਪ੍ਰਕਿਰਿਆ ਤੁਹਾਡੇ ਲਈ ਉਪਲਬਧ ਹੈ। ਜੇਕਰ ਤੁਸੀਂ ਹੋਰ ਜਾਣਕਾਰੀ ਲੈਣਾ ਚਾਹੁੰਦੇ ਹੋ ਤਾਂ ਕਿਰਪਾ ਕਰਕੇ ਖੋਜ ਟੀਮ ਦੇ ਕਿਸੇ ਮੈਂਬਰ ਨਾਲ ਸੰਪਰਕ ਕਰੋ।
* ਜੇ ਤੁਸੀਂ ਇਸ ਬਾਰੇ ਸ਼ਿਕਾਇਤ ਕਰਨਾ ਚਾਹੁੰਦੇ ਹੋ ਕਿ ਖੋਜਕਰਤਾਵਾਂ ਨੇ ਤੁਹਾਡੀ ਜਾਣਕਾਰੀ ਨੂੰ ਕਿਵੇਂ ਸੰਭਾਲਿਆ ਹੈ, ਤਾਂ ਤੁਹਾਨੂੰ ਸਥਾਨਕ ਖੋਜ ਟੀਮ ਨਾਲ ਸੰਪਰਕ ਕਰਨਾ ਚਾਹੀਦਾ ਹੈ, ਜਾਂ ਜੇਕਰ ਤੁਹਾਡੇ ਮਨ ਵਿੱਚ ਕੋਈ ਹੋਰ ਚਿੰਤਾ ਹੈ, ਤਾਂ ਤੁਹਾਨੂੰ ਲੰਡਨ ਦੀ ਖੋਜ ਟੀਮ ਨਾਲ ਸੰਪਰਕ ਕਰਨ ਚਾਹੀਦਾ ਹੈ। ਵੇਰਵੇ ਇਸ ਜਾਣਕਾਰੀ ਸ਼ੀਟ ਦੇ ਅੰਤਿਮ ਭਾਗ ਵਿੱਚ ਹਨ।
* ਹਰੇਕ ਹਸਪਤਾਲ ਵਿੱਚ ਇੱਕ ਮਰੀਜ਼ ਸਲਾਹ ਅਤੇ ਸੰਪਰਕ ਸੇਵਾ ਵਿਭਾਗ (ਪੀਏਐੱਲਐੱਸ) ਹੁੰਦਾ ਹੈ ਜਿਸ ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ। ਇਹ ਵਿਭਾਗ ਐੱਨਐੱਚਐੱਸ ਸ਼ਿਕਾਇਤ ਪ੍ਰਕਿਰਿਆ ਬਾਰੇ ਜਾਣਕਾਰੀ ਪ੍ਰਦਾਨ ਕਰੇਗਾ, ਜਿਸ ਵਿੱਚ ਇਹ ਵੀ ਸ਼ਾਮਲ ਹੈ ਕਿ ਜੇਕਰ ਤੁਸੀਂ ਸ਼ਿਕਾਇਤ ਕਰਨਾ ਚਾਹੁੰਦੇ ਹੋ ਤਾਂ ਸੁਤੰਤਰ ਮਦਦ ਕਿਵੇਂ ਪ੍ਰਾਪਤ ਕਰਨੀ ਹੈ।
* ਜੇਕਰ ਤੁਹਾਨੂੰ ਸ਼ੱਕ ਹੈ ਕਿ ਨੁਕਸਾਨ ਸਪਾਂਸਰ (ਯੂਨੀਵਰਸਿਟੀ ਕਾਲਜ ਲੰਡਨ ਹਸਪਤਾਲ) ਜਾਂ ਹਸਪਤਾਲ ਦੀ ਲਾਪਰਵਾਹੀ ਕਾਰਨ ਹੋਇਆ ਹੈ, ਤਾਂ ਤੁਸੀਂ ਮੁਆਵਜ਼ੇ ਦਾ ਦਾਅਵਾ ਕਰ ਸਕਦੇ ਹੋ। ਖੋਜ ਟੀਮ ਨਾਲ ਵਿਚਾਰ-ਵਟਾਂਦਰਾ ਕਰਨ ਤੋਂ ਬਾਅਦ, ਕਿਰਪਾ ਕਰਕੇ Prof. Ramani Moonesinghe ਕੋਲ ਲਿਖਤੀ ਰੂਪ ਵਿੱਚ ਦਾਅਵਾ ਪੇਸ਼ ਕਰੋ। Prof. Moonesinghe ਖੋਜ ਦੇ ਮੁੱਖ ਜਾਂਚਕਰਤਾ ਹਨ ਅਤੇ ਯੂਨੀਵਰਸਿਟੀ ਕਾਲਜ ਲੰਡਨ (ਯੂਸੀਐੱਲ) ਅਤੇ ਯੂਸੀਐੱਲ ਹਸਪਤਾਲਾਂ ਵਿੱਚ ਬੈਠਦੇ ਹਨ। ਉਹ ਇਹ ਦਾਅਵਾ ਸਪਾਂਸਰ ਦੇ ਦਫ਼ਤਰ ਰਾਹੀਂ ਸਪਾਂਸਰ ਦੇ ਬੀਮਾਕਰਤਾਵਾਂ ਨੂੰ ਭੇਜਣਗੇ।

**ਹੋਰ ਜਾਣਕਾਰੀ ਅਤੇ ਸੰਪਰਕ ਜਾਣਕਾਰੀ:**

ਮੁੱਖ ਜਾਂਚਕਰਤਾ:

**Professor Ramani Moonesinghe** OBE FRCA FFICM FRCP SFFMLM MD(Res)

Charles Bell House 43-47 Foley Street

London W1W 7TS

ਈਮੇਲ: ramani.moonesinghe@nhs.net

ਯੂ.ਕੇ ਮੁੱਖ ਜਾਂਚਕਰਤਾ

**Dr James O’Carroll** MBBS FRCA

Charles Bell House 43-47 Foley Street

London W1W 7TS

ਈਮੇਲ: [james.ocarroll@nhs.net](mailto:james.ocarroll@nhs.net)

ਤੁਸੀਂ {ਤੁਹਾਡੀ ਸੰਸਥਾ} ਵਿਖੇ ਖੋਜ ਸਬੰਧੀ ਸੁਤੰਤਰ ਜਾਣਕਾਰੀ ਲਈ ਪੀਏਐੱਲਐੱਸ ਨਾਲ ਵੀ ਸੰਪਰਕ ਕਰ ਸਕਦੇ ਹੋ:

[ਸਥਾਨਕ ਪੀਏਐੱਲਐੱਸ ਦੀ ਜਾਣਕਾਰੀ ਸ਼ਾਮਲ ਕਰੋ]

ਪੀਏਐੱਲਐੱਸ ਟਰੱਸਟ ਸ਼ਿਕਾਇਤ ਵਿਭਾਗ

[ਸਥਾਨ] ਟਰੱਸਟ ਸ਼ਿਕਾਇਤ ਈਮੇਲ

[ਹਸਪਤਾਲ ਟਰੱਸਟ ਸ਼ਿਕਾਇਤ ਟੈਲੀਫ਼ੋਨ [ਪਤਾ]

[ਡਾਕ ਕੋਡ]

ਈ-ਮੇਲ

ਟੈਲੀਫ਼ੋਨ